Virallinen lehti nro C 043 , 20/02/1995 s. 0130



A4-0116/94 Päätöslauselma komission neuvostolle ja Euroopan parlamentille toimittamasta tiedonannosta «Keskusteluesitys Euroopan mehiläishoidosta» Euroopan parlamentti, - ottaen huomioon komission neuvostolle ja Euroopan parlamentille Euroopan mehiläishoidosta toimittaman tiedonannon «Keskusteluesitys Euroopan mehiläishoidosta» (KOM(94)0256 - C4-0108/94), - ottaen huomioon 10.04.1992 antamansa lausunnon (( EYVL C 125, 18.5.1994, s. 283)) ehdotuksesta asetukseksi, jolla muutetaan neuvoston asetusta (ETY) nro 827/68 eräiden perustamissopimuksen liitteessä II lueteltujen tuotteiden markkinoiden yhteisjärjestelystä, - ottaen huomioon 15.05.1992 antamansa päätöslauselman mehiläishoidosta Euroopan yhteisössä: ongelmat ja tarpeet (( EYVL C 150, 15.6.1994, s. 346)), - ottaen huomioon työjärjestyksensä säännökset, - ottaen huomioon maataloutta ja maaseudun kehittämistä käsittelevän valiokunnan mietinnön sekä ympäristö-, terveys- ja kuluttajansuojavaliokunnan lausunnon (A4-0116/94), A. ottaen huomioon huolestuneisuutensa Euroopan mehiläishoitajien alituisesti vaikeasta taloudellisesta tilanteesta, B. ottaen huomioon, että osaksi hygienia- ja terveyssyistä sekä sosiaalisista ja ilmastollisista syistä hunajantuotannon kustannukset ovat Euroopan unionissa merkittävästi korkeammat kuin maailmanmarkkinahinta, C. ottaen huomioon, että Euroopan hunajantuottajiin tulee kohdistumaan entistä suurempi paine GATT-sopimuksen allekirjoittamisen jälkeen, sillä tuontihunajan tullitariffit laskevat, D. ottaen huomioon, että mehiläiset suorittavat ekologisesti elintärkeää toimintaa luonnon tasapainon ylläpitämisessä, E. ottaen huomioon mehiläisyhdyskuntien suorittaman pölytyksen taloudellisen merkityksen, F. ottaen huomioon, että vakauden säilyttäminen on ekologisessa ja sosiotaloudellisessa mielessä unionin päätavoitteita ja että tämän tavoitteen on heijastuttava kaikkeen asianomaisilla toimintasektoreilla harjoitettavaan politiikkaan, G. ottaen huomioon, että vielä ei ole olemassa edustavia tilastoja mehiläis- hoidosta Euroopan unionissa, 1. Uudistaa pyyntönsä välittömistä tukitoimista Euroopan mehiläishoidolle, joiden tulisi ihanteellisessa tapauksessa perustua hunajamarkkinoiden yhteisorganisaatioon mahdollisimman vähäisin hallinnollisin järjestelyin; 2. Pyytää komissiota antamaan mahdollisimman pian ne ehdotukset, jotka tämä on ilmoittanut antavansa - toimintaohjelma, jolla parannetaan tuotanto-, käsittely- ja markkinointiolosuhteita, - jäsenvaltioiden suoritettavaksi annettava tutkimus mehiläishoidon rakenteesta, ja - laatukäytännön täytäntöönpanon edellyttämät toimenpiteet, mutta toteaa samalla, etteivät nämä oheistoimet yksinään paranna ratkaisevasti mehiläishoidon vaikeaa taloudellista tilannetta EU:ssa; 3. Kehottaa neuvostoa tässä yhteydessä hyväksymään yhteisön jokaisesta mehiläispesästä antaman pölytyspalkkion käyttöönoton; palkkio maksettaisiin kaikille mehiläishoitajille, sekä ammattimaisille että osa-aikaisille, ekologisin ja sosioekonomisin perustein tarkoituksena pitää yllä riittävät mehiläisyhdyskunnat kasvistomme pölyttämiseen; pyytää, että palkkion tulee olla riittävä kattamaan talviruokinnan kustannukset; 4. Kehottaa, palkkion käyttöönottoa silmälläpitäen ja pitäen mielessä, että talviruokinnan kustannukset vaihtelevat maantieteellisen alueen mukaan, että EU jaetaan vyöhykkeisiin; 5. Kehottaa neuvostoa antamaan komission tehtäväksi laatia toimintasuunnitelma (tutkimusohjelma) mehiläisten tauteja, etenkin varroatoosia vastaan; 6. Kehottaa neuvostoa puoltamaan taloudellista korvausta tulonmenetyksestä, joka on luettava yhteisön suosituimmuusaseman puuttumisen syyksi; 7. Ehdottaa, että tulonmenetyksestä myönnettävä korvausmaksu kanavoidaan mahdollisuuksien mukaan hunajaa markkinoivien tuottajajärjestöjen kautta, joiden on tarvittaessa vuosittain ilmoitettava toimivien pesien lukumäärä, jäsenmäärä sekä tuotettu ja markkinoitu määrä; 8. Painottaa tarvetta määrätä hunajalle yhteiset markkinointinormit, joiden tulisi sisältää etenkin täsmälliset laatukriteerit, jotka heijastavat tuotteen laatueroja ja, kuluttajia varten tuoteseloste, josta käy ilmi sen alkuperä ja kasvitieteellinen tyyppi; 9. Pyytää, että tuontihunaja täyttää hygienia- ja laatunormit, ja nimenomaan tätä silmälläpitäen, että - ryhdytään tehokkaisiin toimenpiteisiin, joilla kielletään taudinaiheuttajien, esim. esikotelomädän (AFB) saastuttaman hunajan tuonti, - tuontihunajan laatu taataan määräämällä vakioraja hydroksimetyylifurfuraalin (HMF) sallitulle määrälle, ja - tehdään pakolliseksi kolmansissa maissa kokonaan tai osittain kerätyn hunajan varustaminen merkinnällä «tuontihunajaa»; 10. Pyytää toimia, jotka takaavat että kaikkia maatalouden rakennepolitiikan alaisuuteen kuuluvia erilaisia toimenpiteitä sovelletaan asianmukaisesti mehiläishoidon alalla; 11. Pyytää, että vuoristoalueiden ja muiden epäsuotuisten alueiden viljelijöille suoritettavat korvausmaksut laajennetaan koskemaan mehiläishoitoa, jotta minimoitaisiin näillä alueilla toimiviin tuottajiin kohdistuvat ekologiset ja sosioekonomiset haitat ja turvattaisiin heidän toimeentulonsa, että estettäisiin laajamittainen maastamuutto; 12. Esittää, että tuotanto-, käsittely- ja markkinointiolosuhteiden kehittämistoimenpiteet laajennetaan sisältämään etenkin nuorille mehiläishoitajille tarkoitettu erityisohjelma koulutuksen ja jatkokoulutuksen parantamiseksi; esittää lisäksi, että kiinnitetään erityishuomiota liittoihin ja osuuskuntiin, koska nämä ovat usein ainoa keino vastapainottaa tuottajatoiminnan pientä mittakaavaa ja hyvin hajallaan sijaitsevia toimintapaikkoja; painottaa rohkaisun tarvetta, jotta voitaisiin perustaa tuottajajärjestöjä samaan tapaan kuin muilla maatalouden sektoreilla; 13. Toivoo, että ryhdytään toimiin mehiläishoidon tutkimuksen tehostamiseksi keskittyen tuotteisiin, joita valmistetaan ilman synteettisten kemiallisten ainesosien käyttöä; 14. Vaatii ryhtymistä toimenpiteisiin täydellisten tilastojen keräämiseksi hunajan tuotannosta ja markkinoista, varsinkin tukemalla vapaaehtoispohjalla toimivien eri alojen välisten seurantakeskusten perustamista ja kehittämistä; 15. On sitä mieltä, että EU:ssa tuotetulle korkealaatuiselle hunajalle tarvitaan tukitoimia kasvun tehostamiseksi tällä sektorilla, ja että ensisijaisesti turvaudutaan määräyksiin, jotka on annettu asetuksessa (ETY) nro 2081/92 maataloustuotteiden ja elintarvikkeiden maantieteellisten tunnistamisen ja alkuperän ilmoittamisen suojauksesta ( (( EYVL L 208, 24.7.1992, s. 1))) ja asetuksessa (ETY) nro 2082/92 maataloustuotteiden ja elintarvikkeiden erityisluontoisista todistuksista ( (( EYVL L 208, 24.7.1994, s. 9))); 16. Huomauttaa, että kittivahan (propolis), jota käytetään antibakteerisen vaikutuksensa vuoksi laajalti esim. mehiläistuotteita hyödyntävässä luontaishoidossa (apiterapia), markkinointi on lääkkeitä ja huumausaineita koskevalla lailla rajoitettu joissakin jäsenvaltioissa, ja vaatii tässä yhteydessä propolista sisältäville valmisteille koko yhteisön kattavia järjestelyjä niiden markkinoinnin helpottamiseksi esim. mehiläishoidon tuotteina; 17. Pyytää puhemiestään välittämään tämän päätöslauselman neuvostolle, komissiolle ja jäsenvaltioille.